5. 3. 86 De Europæiske Fællesskabers Tidende Nr. L 63/95 RÅDETS AFGØRELSE af 3. marts 1986 om den ordning, der skal gælde for Spaniens og Portugals samhandel med de oversøiske lande og territorier (OLT) (86/47/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 136, under henvisning til udkast til afgørelse forelagt af Kommis- sionen, og ud fra følgende betragtninger: Ifølge akten vedrørende Spaniens og Portugals tiltrædelse er det nødvendigt at træffe tilpasnings- og overgangsforanstalt- "ninger vedrørende handelsforbindelserne mellem disse med- lemsstater og visse tredjelande; de særlige betingelser, der skal gælde for kongeriget Spaniens og republikken Portugals anvendelse fra den 1. marts 1986 af den samhandelsordning, der er fastlagt i retsakter baseret på de i traktatens artikel 131 til 135 definerede principper vedrørende de oversøiske lande og territorier (OLT), bør derfor fastsættes; der er for øjeblikket grund til kun at lade disse særlige betingelser gælde indtil den 31. december 1986, under hensyntagen til den ordning, der gælder for AVS-staterne; med hensyn til de kvantitative restriktioner, som kongeriget Spanien og republikken Portugal skal anvende i forhold til tredjelande for så vidt angår de i bilag II til traktaten omhandlede varer, har Rådet allerede vedtaget generelle bestemmelser, der gælder for samtlige tredjelande; Kommissionen bør således fastsætte gennemførelsesbestem- melserne til disse bestemmelser; De kanariske Øer samt Ceuta og Melilla er ikke en del af Fællesskabets toldområde, og de af fællesskabsinstitutioner- ne vedtagne retsakter af autonom eller aftalemæssig art vedrørende den fælles handelspolitik, som direkte vedrører import og eksport af varer, finder i princippet ikke anven- delse på De kanariske Øer samt Ceuta og Melilla; i henhold til artikel 7 i protokol nr. 2 vedrørende De kanariske Øer samt Ceuta og Melilla, der er knyttet som bilag til tiltrædelsesakten, må de toldsatser og afgifter med tilsvarende virkning samt den ordning for samhandelen, der anvendes på indførsel til De kanariske Øer samt til Ceuta og Melilla af varer fra et tredjeland, imidlertid ikke være mindre gunstige end dem, Fællesskabet anvender i overensstemmelse med Fællesskabets internationale forpligtelser eller dets præferenceordninger over for det pågældende tredjeland under forudsætning af, at dette tredjeland indrømmer ind- førsler fra De kanariske Øer samt fra Ceuta og Melilla samme behandling, som det indrømmer Fællesskabet; - rammerne for den samhandelsordning, der skal gælde for indførsel til De kanariske Øer samt til Ceuta og Melilla af varer med oprindelse i OLT, bør derfor fastlægges — TRUFFET FØLGENDE AFGØRELSE: Artikel 1 I perioden 1. marts til 31. december 1986 anvender konge- riget Spanien og republikken Portugal på indførsel af varer med oprindelsei OLT samme ordning som den, der anvendes af Fællesskabet øvrige medlemsstater, under hensyntagen til de særlige betingelser, der er anført i bilaget. Artikel 2 Denne afgørelse offentliggøres i De Europæiske Fællesska- bers Tidende. Den har virkning fra dagen for offentliggørelsen. Den anvendes fra den 1. marts 1986. Udfærdiget i Bruxelles, den 3. marts 1986. På Rådets vegne W. F. van EEKELEN Formand